  Туспуктэм: Ижкар администрацилэн пресс-службаез Майя Бывальцева Ижкарысь Ленин ёросысь администрацилэн тӧроез 1-тӥ шуркынмонысен Артур Акбашев луиз. Со сярысь карлэн пресс-службаез ивортӥз. Та дырозь кивалтӥсьлэн ужзэ быдэсъясь Атлас Хайрутдинов азьвыл ужан интыяз выжтэмын – ёрос администрацилэн тӧроезлэн воштӥсез. Артур Эльфатович Акбашев вордскиз 5-тӥ куартолэзе 1971-тӥ арын Татарстанысь Агрыз карын. Берло кык аръёсы Агрыз муниципал ёрослэн исполкоменыз кивалтӥз. 1992-2020 аръёсы Горький чугун сюрес вылын пӧртэм интыужын тыршиз – электромонтёрысен Ижысь чугун сюрес вокзаллэн кивалтӥсез дорозь. Тодэ вайытом, азьвылгес Любовь Зайцева Ижкарысь Индустри ёрослэн тӧроез интыысь кошкиз. Со Кун Кенеше депутатэ бырйиськиз, отын тазалыкез утёнъя, демографи но семья политикая ялан ужась ӧриен кивалтоз. Тегъёс: Удмуртия Ижкар кивалтӥсьёс  